VGI ร่วมเป็นตัวกลางฝ่า “โควิด-19” เปิดแชร์พื้นที่สื่อให้หน่วยงานรัฐฟรี
VGI ร่วมเป็นตัวกลางฝ่า “โควิด-19” เปิดแชร์พื้นที่สื่อให้หน่วยงานรัฐฟรี
20 เม.ย. 2563

บริษัท วีจีไอ จำกัด (มหาชน) หรือ หรือ VGI ผู้นำการตลาด Offline-to-Online (“O2O”) โซลูชั่นส์ บนแพลตฟอร์มธุรกิจสื่อโฆษณา ธุรกิจบริการชำระเงิน และธุรกิจโลจิสติกส์ เล็งเห็นความสำคัญในการสร้างธุรกิจที่ยั่งยืนต่อผู้มีส่วนได้ส่วนเสียทุกภาคส่วน ตลอดจนสังคมและสิ่งแวดล้อม จึงมีนโยบายแบ่งปันพื้นที่สื่อให้แก่หน่วยงานภาครัฐ และองค์กรที่ไม่แสวงหาผลกำไร เพื่อเผยแพร่ข่าวสารที่เป็นประโยชน์ต่อสังคม โดยไม่มีค่าใช้จ่าย
ล่าสุด คุณ เนลสัน เหลียง กรรมการผู้อำนวยการใหญ่ บริษัท วีจีไอ จำกัด (มหาชน) กล่าวว่า ในฐานะผู้มีแพลตฟอร์มธุรกิจสื่อโฆษณาชั้นนำของประเทศ เราเล็งเห็นประสิทธิภาพของสื่อในการเป็นสื่อกลางให้ประชาชนเข้าถึงข้อมูลที่ถูกต้องเชื่อถือได้ ขณะนี้ประเทศได้รับผลกระทบจากการแพร่ระบาด COVID-19 VGI จึงขอร่วมพาคนไทยฝ่าวิกฤติผ่านสถานการณ์อันยากลำบากนี้ไปด้วยกัน
โดยการแบ่งปันพื้นที่สื่อ (Media Sharing) แก่หน่วยงานต่างๆ เพื่อรณรงค์ อัปเดตสถานการณ์ หรือให้ข้อมูลที่เป็นประโยชน์แก่ประชาชนทั่วไป โดยผู้ที่สนใจเผยแพร่ข้อมูลสามารถติดต่อได้ทาง VGI Official Facebook : https://www.facebook.com/VGIPublicCompanyLimited/
ทั้งนี้ VGI ขอสนับสนุนแนวทาง Social Distancing ร่วมลดการเดินทางนอกบ้านที่ไม่จำเป็น เพื่อลดอัตราการแพร่ระบาดของไวรัส และขอให้ทุกท่านปลอดภัยจากวิกฤติในครั้งนี้”
 
 